Muhammad Ali Taher Parasong

Muhammad Ali Taher Parasong, eller Ali Taher (født 9. februar 1961 i Lamakera på øya Flores i Indonesia, død 3. januar 2021 i Jakarta), var en indonesisk  politiker.

Liv og virke
Tahera fødested Lamakera var en liten muslimsk fiskerlandsby i den ellers overveiende kristne provinsen Nusa Tenggara Timur. I 1970-årene bestemte Taher seg for å migrere til  Jakarta. Med svært knappe forsyninger ble han med en lastebåt til Surabaya. Derfra tok han seg til Jakarta, og tok inn hos slektninger. Taher begynte så på elementær skolegang på kveldstid i Slipi, og tok eksamen i 1974. Så fortsatte han på Muhammadiyah middelskole i Slipi, til 1977, og så på Statlige High School Nr. 16 i Vest-Jakarta, frem til 1981.

Deretter begynte han på Muhammadiyah-universitetet. Etter seks år der var han ferdigutdannet jurist (S.H.). I 2002 tok han mastergrad ved Tarumanagarauniversietet. Ti år etter, i 2012, rok han doktorgraden ved Padjadjaranuniversitetet (2012).

Han var medlem av Partai Amanat Nasional, og satt som representant i Republikken Indonesias folks representative råd (Dewan Perwakilan Rakyat Republik Indonesia, DPR-RI) fra 1997 til 1999, og igjen fra 2014 til sin død. 

Taher døde 3. januar 2021 på Jakarta Islamske Sykehus av covid-19 i en alder av 59 år.

Referanser

Indonesiske politikere
Personer fra Nusa Tenggara Timur
Dødsfall relatert til covid-19 i Indonesia
Politikere ofre for covidpandemien